Hele 99 procent af aalborgenserne siger, at de jævnligt eller altid føler sig trygge, når de færdes i den nordjyske provinsby. Det gør byen til den mest sikre at leve i, viser en ny undersøgelse fra EU-kommissions analyseinstitut, Eurobarometer, der har testet oplevelsen af tryghed hos borgere i 75 europæiske storbyer, skriver dagbladet Politiken. Trygt ved Limfjorden København, den anden danske storby, der er med i undersøgelsen, kommer ind på en femteplads med 98 procent trygge borgere. Her er andelen af de konstant trygge borgere dog mindre end ved Limfjorden - henholdsvis 67 og 82 procent. Og en ud af hundrede københavnere føler sig aldrig trygge, når de bevæger sig uden for en dør. Det er dog ingenting i forhold til usikkerheden i den tyrkiske storby Istanbul. Her svarer hele 60 procent, at de aldrig eller sjældent føler sig trygge ved at færdes på åben gade. Også godt tilfredese med Aalborg Overordnet har europæerne dog ikke det store at frygte. Otte ud af ti af de 37.000 adspurgte europæere svarer, at deres by jævnligt eller altid føles sikker. Kun den hollandske by Groningen, polske Krakow og tyske Leipzig scorer højere karakterer, når indbyggerne skal vurdere, hvor tilfredse de er med deres by. Aalborg kommer ind på en fjerdeplads - København er nummer fem

Opsummering:
Det mener byens borgere i hvert fald selv